stanford-oval/wikipedia huggingface dataset:
Paratiisikaija

| Paratiisikaija |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Paratiisikaijat Psephotellus
Laji::  pulcherrimus
Kaksiosainen nimi
 Psephotellus pulcherrimus  (Gould, 1845) 
Katso myös
   Paratiisikaija Wikispeciesissä   Paratiisikaija Commonsissa 
Infobox OKNimi-testi OKIUCN-testi OK: 
Paratiisikaija (Psephotellus pulcherrimus) oli Australiassa elänyt paratiisikaijoihin kuulunut kaijalaji. Sen viimeinen elossaoleva yksilö nähtiin vuonna 1927 ja lajin on sittemmin tulkittu kuolleen sukupuuttoon.
Paratiisikaijat olivat värikkäitä, pitkäpyrstöisiä lintuja, jotka olivat pituudeltaan 27–30 cm. Niiden esiintymisaluetta olivat Etelä- ja Keski-Queenslandin ja pohjoisen Uuden Etelä-Walesin savannimetsät ja puustoiset ruohomaat. Paratiisikaijojen ravintoa olivat ruohonsiemenet. Lajin pariutumisaika sijoittui elo–huhtikuuhun ja naaraiden tiedetään munineen kolmesta viiteen munaa. Paratiisikaijat liikkuivat yleensä 7–8 yksilön parvissa, jotka koostuivat mahdollisesti sukulaisista.
Paratiisikaijan sukupuuton arvellaan johtuneen kuivuuden, ylilaiduntamisen ja pensaspalojen aiheuttamasta ruohokasvillisuuden tuhoutumisesta, sekä munien keruusta, pyydystyksestä ja taudeista. Myös viikunaopuntian leviämisen ja petojen harjoittaman saalistuksen arvellaan antaneen oman osansa lajin häviämiselle.
Aiheesta muualla

3D-valokuvia täytetystä paratiisikaijasta (Arkistoitu – Internet Archive) (englanniksi)
Paratiisikottarainen

| Paratiisikottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Loistokottaraiset Lamprotornis
Laji::  regius
Kaksiosainen nimi
 Lamprotornis regius  Reichenow, 1879 
Synonyymit
 Cosmopsarus regius 
Katso myös
   Paratiisikottarainen Wikispeciesissä   Paratiisikottarainen Commonsissa 
Infobox OKNimi-testi OKIUCN-testi OK: 
Paratiisikottarainen (Lamprotornis regius) on kottaraisten heimoon kuuluva afrikkalainen varpuslintu.
Levinneisyys

Paratiisikottaraista tavataan laajalla alueella Etiopiassa, Keniassa, Somaliassa ja Tansaniassa. Lajin on kuvattu olevan paikallisesti yleinen, ja se on luokiteltu elinvoimaiseksi.
Parkunmäen Apassit

Parkunmäen Apassit on Hämeenkyrössä toimiva jalkapallo- ja futsalseura, joka on perustettu vuonna 1968. Sen kotikenttä on Kyröskosken urheilukeskuksen tekonurmi. Kaudella 2021 Apassien miesten jalkapallon edustusjoukkue pelaa Nelosessa ja naisten edustusjoukkue Naisten Nelosessa.
Apassien miesten futsaljoukkue pelaa Futsal-Kolmosessa ja naisten joukkue Naisten Futsal-Kakkosessa. Apassien naiset ovat aikaisemmin pelanneet myös Naisten Futsal-liigassa.
Aiheesta muualla

Parkunmäen Apassien kotisivut
Pasargadai

| Pasargadai |
| --- | --- |
 Kyyros Suuren mausoleumi Pasargadaissa.
Maailmanperintökohde
Sijainti:  Fārs, Iran  30°11′37.78″N, 53°10′2.244″E
Tyyppi:  kulttuuri
Kriteerit:  (i)(ii)(iii)(iv)
Tunnusnumero:  1106
Valintahistoria
Valintavuosi:  2004
 
Pasargadai (pers. ‏پاسارگاد‎, muinaispersiaksi Pâthragâda, kreik. Πασαργάδες) oli muinainen kaupunki Persiassa.
Persian kuningas Kyyros II Suuri perusti Pasargadain 500-luvulla eaa. Persian valtakunnan ensimmiseksi pääkaupungiksi. Sen palatsien ja puutarhan suunnittelun arkeologiset jäännökset sekä Kyyroksen hauta ovat erinomainen esimerkki Akhaimenidien kuninkaallisen taiteen ja arkkitehtuurin kehityksestä. Neljän puutarhan ympärille rakentuvaa kuninkaallisen palatsin kokonaisuutta, joka luotiin Pasargadaessa, jäljiteltiin laajasti Lähi-Idän arkkitehtuurissa ja muotoilussa.
Myöhemmin Dareios I perusti Persepoliin ja siirsi pääkaupungin sinne.
Pasargadain rauniot Fārsin provinssissa Iranissa ovat yksi Unescon maailmanperintöluettelon kohteista.
Pentti Ranta

Pentti Olavi Ranta (s. 15. joulukuuta 1954 Turku) on aktiiviuransa päättänyt suomalainen kuulantyöntäjä. Hän edusti vuodesta 1981 lähtien Turun Tovereita sekä veteraanisarjoissa kilpaillessaan vuodesta 1997 lähtien Varsinais-Suomen Veteraaniurheilua. Hänen valmentajanaan toimi Kalevi Lehtonen. Kalevan kisoista Ranta saavutti kuulantyönnön hopeaa vuonna 1985. Lisäksi hän voitti sisäratojen SM-kilpailuista kaksi pronssia vuosina 1982 ja 1988. Yleisen sarjan kilpailuissa Ranta ei ole kilpaillut vuoden 1991 ja veteraanisarjoissa vuoden 2000 jälkeen.
Pentti Rauhalammi

Pentti Sakari Rauhalammi (5. helmikuuta 1912 Pori – 29. marraskuuta 1980 Noormarkku) oli suomalainen yrittäjä ja yritysjohtaja, joka sai teollisuusneuvoksen arvonimen.
Rauhalammin vanhemmat olivat seppä Juho Väinö Rauhalammi ja Ida Vilhelmiina Gustafsson ja puoliso vuodesta 1933 Elna Rakel Kallionpää. Rauhalammi kävi kansakoulun ja kolme luokkaa Porin Lyseota ja työskenteli sitten rautakauppa-alalla. Osallistuttuaan talvisotaan ja jatkosotaan hän palasi entisiin tehtäviinsä, mutta perusti samalla oman metallityöpajayrityksen, johon hän siirtyi kokonaan vuonna 1949. Yrityksestä kehittyi 1970-lukuun mennessä yli sata henkilöä työllistänyt alallaan Suomen suurimpiin kuulunut rakennustarvikeyhtiö. Rauhalammi perusti toisen konepajan Noormarkkuun, vuokrattuaan koko entisen tuotantolaitoksensa ammattikurssien pitoa varten. Tämäkin yritys kasvoi nopeasti ja ryhtyi valmistamaan rakennustarvikkeiden lisäksi elintarviketeollisuuden koneita ja laitteita ja viemään niitä ulkomaille. Rauhalammi, joka oli mukana pienten ja keskisuurten yritysten yhteistyössä ja toimi aktiivisesti alansa järjestöissä, oli myös Porin kaupunginvaltuuston jäsen.  Teollisuusneuvoksen arvonimen hän sai vuonna 1974.
Parareptilia

| Parareptilia |
| --- | --- |
 Nyctiphruretus
 Permikausi–Triaskausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
(luokittelematon)::  Parareptilia  Olson, 1947
Alaryhmät
 Katso teksti 
Katso myös
   Parareptilia Wikispeciesissä   Parareptilia Commonsissa 
Infobox OKNimi-testi OK: 
Parareptiilit (Parareptilia, ”lähes matelijat”) on matelijoiden alaluokka tai kladi, jota voidaan käyttää perinteisesti anapsideinä pidettyjen matelijoiden tilalla – matelijoiden primitiivisimmän ryhmän, niihin joiden kallossa ei ole aukkoja silmien takana. Nykyään tätä luokittelua ei kuitenkaan pidetä luonnollisena, sillä anapsidiset piirteet kehittyivät erikseen monille ryhmille. Siksi luokittelun tilalla käytetään nykyään parareptiilejä erilaisin määritelmin. Eräs määritelmä sisältää Parareptiliaan kaikki anapsideinä pidetyt matelijat, paitsi mesosaurit. Toinen sisältää mesosaurit muttei kilpikonnia. Vielä eräs mahdollisuus ei sisällä kumpiakaan. Termi ”parareptiili” merkitsee että kaikkia muita matelijaryhmiä tulisi pitää ”eureptiileinä” (varsinaiset matelijat) joka myös sisältäisi linnut. Tarvitaan lisätutkimuksia asian selkeyttämiseksi.
Kladogrammeja

Kladogrammi Laurin & Reisz (1995) mukaan, jossa kilpikonnat sisältyvät Parareptiliaan:
Kladogrammi Gauthier et al. (1988b) pohjalta, jossa Parareptilia on hävinnyt taksoni:
Aiheesta muualla

Mikko's Phylogeny Archive: Parareptilia
P. K. Subban

| P>  K. Subban |
| --- | --- |

Henkilötiedot
Syntynyt: 13. toukokuuta 1989 (ikä 35) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  97 kg
Pelinumero:  76
Pelaajaura
Pääsarjaura:  2010–2022
Aik. seurat:  Hamilton Bulldogs (AHL)   Montreal Canadiens (NHL)   Nashville Predators (NHL)   New Jersey Devils (NHL)
NHL-varaus:  43. varaus, 2007 Montreal Canadiens
Aiheesta muualla
pksubban.com
Pernell-Karl ”P. K.” Subban (s. 13. toukokuuta 1989 Toronto, Ontario, Kanada) on uransa päättänyt kanadalainen jääkiekkopuolustaja, jonka viimeisin seura oli NHL-joukkue New Jersey Devils. Subbanin vahvuuksia olivat hyvä luistelu, laukaus, kiekollinen peli ja fyysisyys. Subbanin sukujuuret ovat Jamaikalla, josta hänen vanhempansa ovat muuttaneet Kanadaan. Vuonna 2013 hän voitti NHL:n parhaalle puolustajalle myönnettävän James Norris Memorial Trophyn.
Kanadan maajoukkueessa Subban voitti olympiakultaa Sotšissa 2014.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Subban  vuonna 2012. |  Subban  vuonna 2012. |  Subban  vuonna 2012. |  |
Maa:   Kanada
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Tšekki 2008 | jääkiekko |  |
|  Kultaa | Ottawa 2009 | jääkiekko |  |
Subban voitti olympiakultaa Kanadan maajoukkueessa Sotšin olympialaisissa 2014. Hän oli kisoissa varapuolustajan roolissa, ja pelasi kisoissa vain alkusarjan ottelun Itävaltaa vastaan. Kanada voitti finaalissa kultaa kaadettuaan Ruotsin 3–0.
Subban nimettiin MM-kilpailuihin vuonna 2012, mutta loukkaantui ennen turnausta. Vuonna 2013 hän liittyi Kanadan MM-joukkueeseen turnauksen loppupuolella ja pelasi puolivälieräottelun Ruotsia vastaan, jonka Kanada hävisi.
Subban pelasi alle 20-vuotiaiden MM-kilpailuissa vuosina 2008 ja 2009 voittaen molemmilla kerroilla kultaa. Subban pelasi rajallisessa roolissa vuonna 2008, mutta seuraavana vuonna hän voitti tehoilla 3+6=9 puolustajien pistepörssin ja kisojen +/– -tilaston lukemalla +12. Lisäksi hänet valittiin turnauksen tähdistökentälliseen.
Muuta

Subbanin vanhemmat muuttivat Karibialta Ontarioon 1970-luvulla. Isä Karl muutti Jamaikasta Sudburyyn ja äiti Maria Montserratista Hamiltoniin. Hänellä on neljä sisarusta, joista kaksi on myös jääkiekkoilijoita. P. K., Malcolm ja Jordan ovat kaikki pelanneet Belleville Bullsissa ja heillä on myös NHL-varaus. Myös veljesten serkku Marselis pelaa jääkiekkoa.
Syyskuussa 2015 Subban lahjoitti 10 miljoonaa dollaria montrealilaiselle lastensairaalalle.
Subban on yksi NHL:n kohutuimmista pelaajista. Hänen olemuksensa ja pelityylinsä on herättänyt negatiivista palautetta sekä pelaajissa että lajia seuraavissa. Subbanin on kerrottu olevan ylimielinen kanssapelaajia kohtaan. Hän on kuullut NHL-taholta rasistisia kommentteja.
Subban on seurustellut uransa jo lopettaneen alppihiihtäjä Lindsey Vonnin kanssa vuodesta 2018 lähtien. He erosivat joulukuussa 2020.
Aiheesta muualla

Kuvia tai muita tiedostoja aiheesta P. K. Subban Wikimedia Commonsissa
| 0 | 1 | 2 |
| --- | --- | --- |
| Edeltäjä: Erik Karlsson | James Norris Memorial Trophyn voittaja 2013 | Seuraaja: Duncan Keith |
Paavo Aarnio

Paavo Valter Aarnio (20. helmikuuta 1908 Helsinki – 20. toukokuuta 1989 Helsinki) oli suomalainen kaupallinen neuvos ja filosofian maisteri.
Virkaura

Aanio kirjoitti ylioppilaaksi 1927 ja valmistui filosofian kandidaatiksi 1937 ja maisteriksi 1938. Hän toimi HOP:n Sörnäisten 2. konttorin esimiehenä 1933–1939 ja tämän jälkeen Talouselämän toimittajana 1939–1940. Vuosina 1940–1942 hän toimi ulkomaankaupan valtuuskunnan sihteerinä ja siirtyi tämän jälkeen valtion palvelukseen. Hän toimi kauppa- ja teollisuusministeriössä kauppaosaston vanhempana esittelijänä vuosina 1942–1946, apulaisosastopäällikkönä 1947–1951, virkaa tekevänä toimistopäällikkönä 1951–1957 ja vakituisena toimistopäällikkönä 1957–1972.
Luottamustehtävät

Aarnio oli kulttuurikerho Kerho 33:n perustajajäsen, puheenjohtaja vuosina 1933–1934 ja 1948–1949 sekä kunniapuheenjohtaja vuodesta 1950. Hän tuli puheenjohtajaksi Mika Waltarin ehdotuksesta syksyllä 1933, kun kerho laajensi toimintansa julkiseksi. Kerho kokoontui toisinaan kirjallisten iltojensa jatkoille Aarnion kotiin Helsingin Mechelininkatu 8:aan, joka oli siten tärkeä kulttuuriväen kohtaamispaikka.
Aarnio toimi Suomen ulkomaankauppaliiton johtokunnan jäsenenä 1947–1949, ulkomaankaupan valtuuskunnan jäsenenä 1956–1960, FAO:n Suomen toimikunnan jäsenenä 1948–1951, Pariisin maailmannäyttelyn komitean puheenjohtajana 1949, erityiskauppakomitean varapuheenjohtajana 1954–1962, vapaasatamakomitean puheenjohtajana 1955–1958 sekä Taloustieteellisen kerhon varapuheenjohtajana 1938–1943 ja puheenjohtajana 1945. Vuosina 1939–1940 hän toimi Pankkimiesyhdistyksen puheenjohtajana ja Nuoren Voiman Liiton puheenjohtajana 1971 ja sen jälkeen liiton kunniajäsenenä. Vuosina 1958–1961 hän toimi Virkamiesliiton hallituksen jäsenenä ja Valtioneuvoston virkamiesyhdistyksen puheenjohtajana 1958–1972. Vuonna 1972 hänet myös valittiin yhdistyksen kunniapuheenjohtajaksi.
Vuosina 1963–1969 Aarnio toimi ibero-amerikkalaisen instituutin säätiön ja yhdistyksen hallituksen puheenjohtajana ja vuodesta 1973 Suomen latinalais-amerikkalaisen yhdistyksen puheenjohtajana. Vuodesta 1965 hän toimi myös Suomi-Afrikka-seuran puheenjohtajana.
Vuosina 1963–1964 Aarnio toimi Helsingin kaupungin suomalaisen työväenopiston johtokunnan varapuheenjohtajana ja vuodesta 1965 lähtien Helsingin kaupungin palkkalautakunnan jäsenenä ja vuosina 1972–1975 sen varapuheenjohtajana. Vuosina 1975–1977 hän toimi Helsingin kaupungin henkilöstöasiain lautakunnan varapuheenjohtajana. Vuosina 1965–1967 hän toimi Hedelmä- ja vihannesliiton 2. varapuheenjohtajana ja 1968–1971 1. varapuheenjohtajana. Vuosina 1965–1974 hän toimi myös Suomen kirkon diasporatoimikunnan jäsenenä.
Vuodesta 1976 Aarnio oli eläkeläisjärjestö Suomen Ruskaliiton puheenjohtaja. Hän kuului Liberaaliseen Kansanpuolueeseen.
Aarnion henkilökohtainen arkisto on nykyään Suomalaisen Kirjallisuuden Seuran arkistossa.
Yksityiselämä

Aarnion vanhemmat olivat kauppias Herman Aarnio (entinen Konttinen) ja Elin Johanna Weckman. Hänen puolisonsa oli vuodesta 1939 tekstiilitaiteilija Rauha Maria Vuorinen (1900–1992). Aarnio ja hänen puolisonsa on haudattu Helsinkiin Hietaniemen hautausmaalle.
Kunniamerkit

4. luokan Vapaudenristi miekkojen ja tammenlehvien kera
Suomen Valkoisen Ruusun 1. luokan ritarimerkki
Belgian Leopold II:n ritarikunnan risti
Saksan Kotkan ritarikunnan risti
Nuoren voiman liiton kultainen ansiomerkki
Suomen myynti- ja mainosyhdistyksen kultainen ansiomerkki
Virkamiesliiton kultainen ansiomerkki
Opintotoiminnan keskusliiton kultainen ansiomerkki
Liberaalisen Kansanpuolueen kultamerkki
Panipat

| Panipat |
| --- | --- |
 Panipat
 Koordinaatit: 29°23′15″N, 76°58′12″E 
Valtio:   Intia
Osavaltio:  Uttar Pradesh
Piirikunta:  Panipat
Väkiluku (2011):  294 292
 – Metropolialue:  444 524
 
 panipat.gov.in/about-district/ 
Infobox OKVirheellinen NIMI-arvo: 
Panipat (hindiksi पानीपत, Pānīpata, pandžabiksi ਪਾਨੀਪਤ, Pānīpata) on kaupunki Haryanan osavaltiossa Intiassa. Sen asukasluku oli vuoden 2011 väestönlaskennassa 294 292 ja suuremman metropolialueen 444 524. Kaupunki tunnetaan esimerkiksi sen lähellä käydyistä kolmesta Intian historiaan vaikuttaneesta taistelusta vuosina 1526, 1556 ja 1761.
Maantiede

Panipat sijaitsee Haryanan osavaltiossa Intian luoteisosassa historiallisen Punjabin alueella.
Historia

Panipat sijaitsee historiallisesti merkittävällä hyökkäysreitillä luoteesta Afganistanin suunnalta kohti Pohjois-Intian tasankoa. Rajputanan aavikot etelässä ja Himalajan vuoristo pohjoisessa tekevät seudusta pullonkaulan, jonka kautta hyökkäävän armeijan on kuljettava Gangesin ja Jamunan laaksoon. Strategisen sijantinsa takia Panipatilla on ollut merkitystä jo pitkään. Se mainitaan jo Mahdbhdratassa ja myöhemmin Delhin sulttaanikunnan aikaisissa lähteissä.
Panipat on tullut tunnetuksi kolmesta Intian historian kannalta merkittävästä taistelusta, jotka köäytiin kaupungin tuntumassa. Panipatin ensimmäinen taistelu käytiin vuonna 1526 Delhin sulttaani Ibrahim Lodiin ja Timur Lenkin jälkeläisen Baburin armeijoiden välillä. Babur voitti Lodin joukot, mikä johti jälkimmäisen dynastian romahtamiseen. Taistelun muistoksi rakennutettiin Kabuli Baghin moskeija. Baburin jälkeläinen Akbar kävi puolestaan vuonna 1556 Panipatin toisen taistelun, jonka aikana hän kukisti kapinoineen hindupäällikkö Hemun ja alkoi rakentaa Suurmogulien valtakunta. Panipatin kolmas taistelu käytiin vuonna 1761 ja tällä kertaa osapuolia olivat marathat ja Afganistanista hyökkäävä Ahmad Šah Dorrani. Ahmad Šah vetäytyi alueelta voitettuuaan taistelun, mutta se mahdollisti esimerkiksi brittien varmistaa asemansa Bengalissa marathojen häiritsemättä.
Brittiläisen Intian kaudella Panipat oli osa Karnalin piirikuntaa. Intian jaon yhteydessä vuonna 1947 se jäi Intian hallitsemaan osaan Pakistanin kanssa jaettua Punjabia myöhemmin muodostetun Haryanan osavaltion alueella.
Väestö

Panipatin asukasluku oli Intian vuoden 2011 väestönlaskennan mukaan 294 292. Suuremman metropolialueen asukasluku oli 444 524. Varsinaisen kaupungin asukkaista hinduja oli 260 206 eli 87,92 %. Suurimpia vähemmistöjä olivat muslimit (21 157, 7,15 %), sikhit (10 513, 3,55 %) ja jainit (2 964, 1 %).
Kabuli Baghin moskeija.
Panipatin ensimmäinen taistelu.
Paid tha Cost to Be da Bo$$

| Paid tha Cost to Be da Bo$$ Snoop Dogg |
| --- | --- | --- |

Studioalbumin tiedot
 Äänitetty : 2002
 Julkaistu: 26. marraskuuta 2002
 Tuottaja(t): Jelly Roll, Fredwreck, The Neptunes, DJ Premier, Hi-Tek
 Tyylilaji: West Coast hip hop, gangsta rap
 Kesto: 78.59
 Levy-yhtiö: Priority, Capitol, EMI
Snoop Doggin muut julkaisut
| Tha Last Meal 2002 | Paid tha Cost to Be da Bo$$ 2000 | R&G: The Masterpiece 2004 |
Paid tha Cost to Be da Bo$$ on rap-artisti Snoop Doggin kuudes studioalbumi, joka julkaistiin 26. marraskuuta 2002.
Kappaleet

| # | Kappale | Vieraileva(t) artisti(t) | Tuottaja | Kesto |
| --- | --- | --- | --- | --- |
| 1 | "Don Doggy" |  |  | 0:43 |
| 2 | "Da Boss Would Like to See You" |  | E-Swift | 1:59 |
| 3 | "Stoplight" |  | Jelly Roll | 4:26 |
| 4 | "From tha Chuuuch to da Palace" | Pharrell | The Neptunes | 4:40 |
| 5 | "I Believe in You" | LaToiya Williams | Hi-Tek | 4:34 |
| 6 | "Lollipop" | Soopafly, Jay-Z, Nate Dogg | Just Blaze | 3:48 |
| 7 | "Ballin'" | The Dramatics, Lil' Half Dead | Battlecat | 5:19 |
| 8 | "Beautiful" | Pharrell, Charlie Wilson | The Neptunes | 4:58 |
| 9 | "Paper'd Up" | Kokane, Traci Nelson | Fredwreck | 3:50 |
| 10 | "Wasn't Your Fault" | Ginuwine | L.T. Hutton | 4:30 |
| 11 | "Boss Playa" | Bishop Don "Magic" Juan | Fredwreck | 5:53 |
| 12 | "Hourglass" | Kokane, Goldie Loc | Jelly Roll | 4:20 |
| 13 | "The One And Only" |  | DJ Premier | 3:49 |
| 14 | "I Miss That Bitch" | E-White | Hi-Tek | 3:12 |
| 15 | "From Long Beach 2 Brick City" | Redman, Nate Dogg & Warren G | Fredwreck | 3:43 |
| 16 | "Suited N Booted" |  | Meech Wells, Quaze Harris | 3:15 |
| 17 | "You Got What I Want" | Charlie Wilson, Goldie Loc, Ludacris | Jelly Roll | 3:36 |
| 18 | "Batman & Robin" | Lady of Rage, RBX | DJ Premier | 5:03 |
| 19 | "Message 2 Fat Cuzz" |  |  | 1:40 |
| 20 | "Pimp Slapp'd" |  | Josef Laimberg | 5:42 |

Spotify: Snoop Dogg - Paid tha Cost to Be da Bo$$
Singlet

"From tha Chuuuch to da Palace" (15. lokakuuta 2002)
"Beautiful" (28. tammikuuta 2003)
Listasijoitukset

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
 : Album Charts
|   | Billboard Hot 200 | Top R&B / Hip-Hop Albums | UK Top 75 | New Zealand Top 50 | Canada Top 50 Album | Germany Top 100 Album | France Top 150 | Netherland Top 100 | Switzerland Top 100 | Japanese Import Sales Top 50 |
| Sija | 12 | 3 | 64 | 27 | 34 | 46 | 17 | 50 | 48 | 49 |
Listasijoitukset > Myynti

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Myynti | Myynti | Myynti | Myynti | Myynti |  |
|   | Kultaa | Kultaa | Platinaa | Platinaa | Platinaa | Uncertified |
| Maa | Yhdysvallat | Maailma1 | Iso-Britannia | Kanada | Ranska | Japani |
| Units sold | 1.000.000 | 1.300.000 | 100.000 | 100.000 | 110.000 | 19.082 |
| Päivämäärä | 31.03.2003 | 01.03.2003 | 12.09.2005 | 01.01.2003 | 10.12.2003 | 24.11.2003 |
Pikkusorsimo

| Pikkusorsimo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sorsimot Glyceria
Laji::  declinata
Kaksiosainen nimi
 Glyceria declinata  Bréb. 
Katso myös
   Pikkusorsimo Wikispeciesissä   Pikkusorsimo Commonsissa 
Infobox OKNimi-testi OK: 
Pikkusorsimo (Glyceria declinata) on heinäkasvien (Poaceae) heimoon, sorsimoiden (Glyceria) sukuun kuuluva kasvilaji. Se on monivuotinen ja yleisesti ottaen keskikokoinen heinälaji. Pikkusorsimo muistuttaa ojasorsimoa (Glyceria fluitans), mutta eroaa siitä lehtiensä värin sekä tähkylöidensä ulkohelpeiden ulkonäön perusteella.
Pikkusorsimon varret voivat kasvaa noin puoli metriä pitkiksi, mutta jäävät usein lyhyemmiksi. Varret ovat kasvutavaltaan maanmyötäisiä tai kohenevia. Lehdet ovat sinivihreitä, noin puoli senttimetriä leveitä, melko lyhyitä ja kärjistään äkillisesti kapenevia. Lehtitupet ovat sileitä, ja kieleke on pitkä. Pikkusorsimon kukinto on noin 10–20 cm pitkä, enemmän tai vähemmän yksipuoleinen röyhy, jonka tähkylät painuvat yhteen kukinnan jälkeen. Röyhyn alimmassa nivelestä lähtee yleensä vain yksi tai kaksi röyhyn haaraa. Tähkylät ovat isoja sekä liereitä ja niissä on noin kymmenen kukkaa. Tähkylöiden ulkohelpeet ovat leveitä sekä tylppäkärkisiä ja kärjistään tyypillisesti hammaslaitaisia. Ulkohelpeiden suonien kärjet ovat tummia. Sisähelpeet ovat usein ulkohelpeitä pidempiä ja kärjistään tyypillisesti kaksikärkisiä. Pikkusorsimo kukkii kesä–heinäkuussa.
Pikkusorsimo kasvaa kosteilla kasvupaikoilla, useimmiten ihmisvaikutteisella ja runsasravinteisella savimaalla, ojissa, laidunmailla, suonlaiteilla ja lammikoissa. Pikkusorsimoa tavataan yleisesti eri puolilla Eurooppaa aivan pohjoisimpia ja itäisimpiä osia lukuun ottamatta. Suomessa pikkusorsimoa on tavattu vain Helsingin seudulla 1990-luvulla. Suomea lähimpänä pikkusorsimoa tavataan Etelä-Ruotsissa, Tanskassa ja Saksassa.
Pikkusorsimon tieteellisen nimen lajinimi (declinata) tulee latinan kielen sanasta declinare (suom. kaartua alas).
Aiheesta muualla

Laji.fi: Pikkusorsimo (Glyceria declinata)
Integrated Taxonomic Information System (ITIS): Glyceria declinata (englanniksi)
Global Biodiversity Information Facility (GBIF): Glyceria declinata (englanniksi)
Flora of North America: Glyceria declinata (englanniksi)
Parasta Lapsille

Järjestön toimitalo Helsingin Ala-Malmilla.
Parasta Lapsille ry on 1945 perustettu suomalainen lastensuojelujärjestö. Järjestön tavoitteena on vahvistaa lasten, nuorten ja lapsiperheiden arjessa jaksamista. Tässä tarkoituksessa Parasta Lapsille ry järjestää leiri-, viikonloppu- ja kerhotoimintaa usealla paikkakunnalla yhdessä paikallisosastojen kanssa.
Järjestö on uskonnollisesti ja poliittisesti sitoutumaton. Sen toiminta on monikulttuurista ja toiminnan mahdollistaa palkattu henkilökunta yhdessä toimintaan koulutettavien vapaaehtoisten kanssa. YK:n lapsen oikeuksien sopimus ohjaaselvennä järjestön toimintaa. Järjestön rahoitus tulee pääasiassa Lasten Päivän Säätiöltä ja Veikkaukselta.
Järjestön historia
Yhdistyksen perustivat vuonna 1945 kansandemokraattisen työväenliikkeen järjestöt Suomen Naisten Demokraattinen Liitto, Suomen Demokraattinen Nuorisoliitto ja Suomen Demokratian Pioneerien Liitto. Konkreettisen lastensuojelutyön ohella valistus (lastensuojelu-, huolto- ja raittiusasioissa) sai järjestön toiminnassa keskeisen roolin.
Paikallisosastot
Yhdistyksellä on nykyisin 10 paikallisyhdistystä eri puolilla Suomea. Parasta Lapsille omistaa Lomakeskus Pukkilan Visuvedellä ja Leirikeskus Koivuhaan Haukiputaalla.
Yhdistys on Lastensuojelun Keskusliiton, Lasten Päivän Säätiön, Soste ry:n, Suomen YK-Liiton, Kehitysyhteistyön Palvelukeskus KEPA:n, Suomen Pakolaisavun, Kansan Sivistystyön Liiton ja Väestöliiton jäsen.
Aiheesta muualla

Parasta Lapsille
Lomakeskus Pukkila (Arkistoitu – Internet Archive)